
INNBYGGERNE I FISBERG:

KONSTABEL BANNEFINGER

Ansvarlig for ro og orden i Fisberg. Som regel observert med bandasjert bannefinger etter uvettig bruk. Brummer høyere enn han biter. Jobber ofte sammen med Doktor Even den tredje.

DOKTOR EVEN DEN TREDJE

Med sine ni år er Doktor Even den tredje Fisbergs yngste privatpraktiserende lege. Han er også den eneste i Fisbergs historie som noen gang har fått Kongens fortjenestemedalje i kvikksølv for lang og tro tjeneste. To ganger. Jobber ofte sammen med Konstabel Bannefinger.

BRUKTHANDLER ARVE SØLV

Han drømmer om sol og varme i Sydens paradis. Arve arvet bruktbutikken Mormors Kjeller av sin farmor og driver den med lite suksess. Stadig på jakt etter skatter på loppemarked.

MUSEUMSDIREKTØR CONSUELA DE LOREAN

Hun er kunstens høye beskytter i Fisberg, og har gjort Fisberg Museum til et yndet sted å besøke med utstillinger som «Siklehuer i solnedgang: knus og hærverk gjennom 100 år». På toppen av det hele har hun Fisberg-rekorden i selvhøytidelig lengde og fire bronse i høylytt hekkeløp.

VAKTMESTER ONKEL PAPPA

Han er Fisbergs mest berømte fjellklatrer og besteg i sin ungdom vestveggen av Sklivassknuten uten matpakke og termos. Nå for tiden hviler han ofte middag før lunsj og legger seg tidlig.

KUNSTHANDLER GERHARDT GLITTER

Han har hatt de klamme hendene sine rundt de fleste rammene på kunstverkene i Fisberg. Han har gjennomført salg for millioner av kroner, ofte uten kvittering.

Om dv bruker bannefingeren s mye som
Konstabel Bannefinger gjor, kan det ga verK i den.
Det er viktig & vaere vennlig. Ikke fly s3 lett i flint!

